BG
C 24/46
Официален вестник на Европейския съюз
17.1.2022 г.
4.
Комисията не е изпратила копие от решението си до жалбоподателя съгласно член 15, параграф 2, трета алинея от Регламент (ЕС) 2015/1589 на Съвета. 5.
Комисията не е предприела необходимите действия и след като е поканена за това на 22 юни 2021 г. съгласно член 265 ДФЕС.
(1)
Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).
Жалба, подадена на 3 ноември 2021 г. — Hoteles Olivencia/EUIPO — Corporacion H10 Hotels (HOTELES HO) (Дело T-707/21) (2022/C 24/60) Език на жалбата: испански Страни Жалбоподател: Hoteles Olivencia, SL (Алмерия, Испания) (представител: S. Mohamed Acosta, адвокат) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Corporacion H10 Hotels, SL (Барселона, Испания)
Данни за производството пред EUIPO Заявител на спорната марка: жалбоподателят пред Общия съд Спорна марка: заявка за фигуративна марка на Европейския съюз „HOTELES HO“ — Заявка за регистрация № 18 202 245 Производство пред EUIPO: производство по възражение Обжалвано решение: решение на четвърти апелативен състав на EUIPO от 27 август 2021 г. по преписка R 782/2021-4
Искания Жалбоподателят моли Общия съд: — да отмени обжалваното решение, като допусне регистрацията на спорната марка и осъди лицето, възразило срещу първоначалната заявка за регистрация на марката, да заплати съдебните разноски, — при условията на евентуалност, в случай, че жалбата бъде отхвърлена, да постанови, че всяка страна следва да понесе направените от нея съдебни разноски предвид предмета на спора и очевидната му сложност, за която свидетелстват възприеманите от отделните инстанции различни подходи, обстоятелства, които да се вземат под внимание във връзка с предвиденото в член 109, параграф 3 от Регламент (ЕС) 2017/1001 на Европейския парламент и на Съвета.
Изложени основания — Поставя се като спорен въпрос прилагането или неприлагането член 8, параграф 1, буква б) и съответно неприлагането на член 8, параграф 5 от Регламент (ЕС) 2017/1001 на Европейския парламент и на Съвета, — Твърди се неправилно прилагане на член 109, параграф 3 от Регламент (ЕС) 2017/1001 на Европейския парламент и на Съвета.